

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

KLASA: 021-05/18-01/80

URBROJ:2178/02-03-18-1

Bebrina, 18. prosinca 2018. godine

Na temelju članka 32. Statuta općine Bebrina (“Službeni vjesnik Brodsko-posavske županije” 02/2018), Općinsko vijeće općine Bebrina na 16. sjednici održanoj 18. prosinca 2018. godine, donosi

**ODLUKU**

**o isplati naknade roditeljima s područja općine Bebrina**

**čija djeca pohađaju vrtiće**

**Članak 1**.

Ovom Odlukom odobrava se isplata naknade roditeljima djece spodručja Općine Bebrina koja su pohađala program vrtića u 2018. godini.

Roditelju djeteta koje je program vrtića pohađalo u razdoblju siječanj-prosinac 2018. godine isplatit će se naknada u iznosu od 2.000,00 kuna.

Roditelju djeteta koje je pohađalo vrtić u razdoblju kraćem od 12 mjeseci, naknada će se isplatiti razmjerno broju mjeseci u kojima je dijete pohađalo vrtić.

**Članak 2.**

Roditelji su dužni zahtjeve za ostvarivanje prava na naknadu iz članka 1. ove Odluke dostaviti do 31. siječnja 2019. godine.

**Članak 3.**

Za ostvarivanje prava na naknadu roditelji su dužni priložiti:

* Zahtjev za ostvarivanje prava
* Kopiju osobne iskaznice oba roditelja/skrbnika/posvojitelja
* Potvrdu o pohađanju dječijeg vrtića djeteta iz koje je vidljivo razdoblje pohađanja programa vrtića
* Kopiju tekućeg ili žiro- računa roditelja,
* Kopiju rodnog lista djeteta
* Potvrdu o podmirenim obvezama prema Općini Bebrina

**Članak 4.**

Sredstva će se isplatiti iz proračuna Općine Bebrina, aktivnost 58. Sufinanciranje boravka djece u vrtićima.

**Članak 5.**

Ova Odluka stupa na snagu u roku od osam dana od objave u Službenom vjesniku Brodsko-posavske županije.

**OPĆINSKO VIJEĆE OPĆINE BEBRINA**

**PREDSJEDNIK**

**Mijo Belegić, ing.**

Dostaviti:

1. Dosje sjednica,
2. Pismohrana,
3. Objava u „Službenom vjesniku Brodsko-posavske županije“